Държавен вестник, бр. 49, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  49
ПОСТАНОВЛЕНИЕ № 204
ОТ 7 ЮНИ 2024 Г.
за одобряване на допълнителен трансфер по 
бюджета на Българската телеграфна агенция 
за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителен транс­
фер по бюджета на Българската телеграфна 
агенция (БТА) за 2024 г. в размер 2 000 000 лв. 
за допълнително финансиране, в т.ч. възнаг­
раждения за укрепване на капацитета и дей­
ността на БТА и за кореспондентските бюра.
(2) Средствата по ал. 1 да се осигурят за 
сметка на предвидените разходи по централния 
бюджет за 2024 г. за изпълнение на политики 
по чл. 1, ал. 5, т. 5.3 от Закона за държавния 
бюджет на Република България за 2024 г.
Чл. 2. Със средствата по чл. 1, ал. 1 да се 
увеличи бюджетното взаимоотношение на 
цент­ралния бюджет с бюджета на БТА за 2024 г.
Чл. 3. Генералният директор на БТА да 
извърши съответните промени по бюджета 
на БТА за 2024 г. и да уведоми министъра 
на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси и във връзка с чл. 1, ал. 5, т. 5.3 от 
Закона за държавния бюджет на Република 
България за 2024 г. 
§ 2. Изпълнението на постановлението се 
възлага на генералния директор на БТА, който 
отговаря и за изпълнението и отчитането на 
средствата при спазване на законодателството 
по държавните помощи.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
3810
ПОСТАНОВЛЕНИЕ № 205
ОТ 7 ЮНИ 2024 Г.
за отменяне на нормативни актове на Ми­
нистерския съвет
МИНИСТЕРСКИЯТ СЪВЕТ
П О С Т А Н О В И :
§ 1. Наредбата за реда за използване на 
държавните дългосрочни облигации, емити­
рани по Закона за уреждане на необслуж­
ваните кредити, договорени до 31 декември 
1990 г., за погасяване на задълженията към 
държавата, възникнали по реда на същия 
закон, приета с Постановление № 22 на 
Министерския съвет от 1995 г. (ДВ, бр. 12 
от 1995 г.), се отменя. 
§ 2. Наредбата за реда за участие в при­
ватизацията на притежателите на държавни 
дългосрочни облигации, емитирани по реда 
на Закона за уреждане на необслужваните 
кредити, договорени до 31 декември 1990 г., 
и на Постановление № 244 на Министерския 
съвет от 1991 г. за реда и условията за прео­
формяне в държавен дълг на несъбираемите 
задължения към банките на държавни фирми 
и на еднолични търговски дружества с дър­
жавно имущество към 31 декември 1991 г. 
(ДВ, бр. 3 от 1992 г.), Постановление № 186 
на Министерския съвет от 1993 г. за реда и 
условията за преоформяне в държавен дълг 
на несъбираемите задължения към банките 
на еднолични търговски дружества с дър­
жавно имущество и държавни фирми към 
31 декември 1990 г. (ДВ, бр. 85 от 1993 г.) и 
Постановление № 3 на Министерския съвет 
от 1994 г. за поемане като държавен дълг на 
крайните задължения, които са просрочени 
кредити до 31 декември 1992 г., от организа­
циите по § 12 от преходните и заключител­
ните разпоредби на Закона за собствеността 
и ползването на земеделските земи (ДВ, бр. 9 
от 1994 г.), приета с Постановление № 221 на 
Министерския съвет от 1995 г. (ДВ, бр. 105 
от 1995 г.), се отменя.
§ 3. Наредбата за условията и реда за 
участие в приватизацията чрез държавни 
облигации по външния дълг на Република 
България, приета с Постановление № 502 на 
Министерския съвет от 1997 г. (ДВ, бр. 6 от 
1998 г.), се отменя. 
§ 4. Постановление № 244 на Министер­
ския съвет от 1991 г. за реда и условията за 
преоформяне в държавен дълг на несъбирае­
мите задължения към банките на държавни 
фирми и на еднолични търговски дружества с 
държавно имущество към 31 декември 1990 г. 
(обн., ДВ, бр. 3 от 1992 г.; изм. и доп., бр. 7 
от 1996 г.) се отменя.
§ 5. Постановление № 186 на Министер­
ския съвет от 1993 г. за реда и условията за 
преоформяне в държавен дълг на несъбира­
емите задължения към банките на еднолични 
търговски дружества с държавно имущество 
и държавни фирми към 31 декември 1990 г. 
(ДВ, бр. 85 от 1993 г.) се отменя.
Министър-председател: 
Димитър Главчев
Главен секретар на Министерския съвет: 
Габриела Козарева
3811